Lidmaatskapvoordele | ATKV
By die ATKV is taal en kultuur die as waar alles om draai … Goed geolie met eindelose interessanthede vir musieklikes, kultuurlikes, leergieriges en nuuskieriges. En ’n lorrievrag lekkertes vir plesieriges!
Hoekom 'n ATKV-lid word?
Jou ledegeld van R90 per maand of R996 per jaar stel ons in staat om die Afrikaanse taal en kultuur deur middel van verskeie projekte te bevorder.
Die grootste voordeel wat jy as ’n lid geniet, is om rustig te wees in die wete dat ons namens jou die Afrikaanse taal en kultuur op nasionale vlak bevorder en aan jou die geleentheid bied om in die pret te deel!
Die ATKV beding deurlopend kultuurvoordele – soos bv. spesiale afslag op produksies, musiek-aande en ander aktiwiteite – vir sy lede wat gewoonlik vir beperkte tye geld. Hou die ATKV se webwerf dop vir meer hieroor.
Taalgenoot (TG) vertel al jare lank die stories wat die volkleurwêreld van Afrikaans laat tiek. Die redaksie streef na uitnemendheid en verandering. ATKV-lede ontvang hierdie tydskrif gratis.
Lekker Afrikaanse boeke is deel van ons kultuur en daarom kan lede elke jaar na ’n gratis boek uitsien. Die doel van hierdie voordeel is om lees te bevorder. Voorts geniet ons lede ook 20%-afslag op enige boek wat direk by LAPA Uitgewers gekoop word.
Studielenings en -beurse
’n Beperkte getal studielenings en -beurse word aan ATKV-lede en hul afhanklike kinders vir studie aan ’n goedgekeurde tersiêre instelling toegeken. Aansoeke word geëvalueer waarvolgens punte toegeken word. Kontak vir Helene Vos by 011 919 9020.
Die ATKV stel beperkte finansiële hulp beskikbaar om behoeftige lede by te staan met die betaling van skoolfonds. Aansoekvorms is by die ATKV beskikbaar. Kontak vir Helene Vos by 011 919 9020 vir meer inligting.
Die ATKV beding vir voordele vir sy lede en die volgende is reeds beskikbaar.
Korttermynversekering: Auto & General
As lid is jy ook geregtig op voorkeurbesprekings by enige van die ATKV se wonderlike vakansieoorde. ATKV-lede kwalifiseer vir afslag by die ATKV se sewe vakansieoorde. Om tariewe sakpas en mededingend te maak is daar vir ATKV-lede ’n spesiale lidtariefstruktuur.
Tjiengelieng word toegeken aan ATKV-lede wat ’n buitengewone bydrae lewer tot die uitbou van ons missie en visie, veral vir aktiewe betrokkenheid by ATKV-takke. Tjiengelieng kan by ATKV-Oorde of LAPA Uitgewers aangewend word. Een Tjiengelieng is gelyk aan R1-afslag.
Vir die lidgids klik hier.
Vir meer inligting oor ATKV-lidmaatskap kontak een van ons konsultante by 011 919 9000 of e-pos ledesake@atkv.org.za.
Word ’n lid (aanlyn)
Jy kan nou aanlyn vir lidmaatskap aansoek doen. Volg die skakel, voltooi die vorm en word deel van die ATKV-familie.
Laai die aansoekvorm af
Indien jy meer gemaklik is om ’n aansoekvorm af te laai volg die skakel, voltooi die vorm en faks of e-pos dit vir ons.